Kodanikualgatuse projekt koolidele ja kodanikuühendustele pakub  osalejatele võimalusi tihedaks omavaheliseks suhtluseks, üksteise toetamiseks ning jätkusuutlikuks koostööks. Projekt toob kokku 12 venekeelsete koolide huvijuhti/projektijuhti ja 12 nende kolleegi eestikeelsetest koolidest ning 12 vabaühenduste aktivisti (nii eesti kui ka vene töökeelega). Osalejad saavad teoreetilisi ja praktilisi teadmisi projektijuhtimise, kaasamise ja sotsiaalse ettevõtluse valdkonnast ning lisaks sellele ka operatiivset nõu projektiideede ja -taotluste ettevalmistamisel.